Tina Turner
Tina Terner (Tina Terner, tikrasis vardas Ana Mei Bulok, Anna Mae Bullock, 1939 m. lapkričio 26 d. – 2023 m. gegužės 24 d.) – Jungtinių Amerikos Valstijų dainininkė, viena sėkmingiausių roko, ritmenbliuzo atlikėjų per visą muzikos istoriją. Per savo muzikinę karjerą buvo laimėjusi aštuonis Grammy apdovanojimus. 1986 m. Tina Turner buvo įamžinta Holivudo Žvaigždžių alėjoje, o 1991 m. buvo įtraukta į Rock and Roll žvaigždžių muziejų. 2000 metais atlikėja oficialiai atsisveikino su didžiąja scena. 2008 m. Turner po aštuonerių metų pertraukos surengė pasaulinį turą Tina!: 50th Anniversary Tour.